شەفەق نیوز/ نرخ دۆلار ئەمریکی وەرانوەر دینار عراقی،  ئمڕوو دووشەممە،  لە بۆرسەی سەرەکی بەغداد پایتەخت داوەزیا،  و لە هەرێم کوردستان بەرزەو بۊی.
پەیامنێر ئاژانس شەفەق نيوز وت: بۆرسەی کیفاح و حارسیە لە بەغداد،  شەوەکی ئمڕوو،  ١٤٧٢٥٠ دینار وەرانوەر ١٠٠ دۆلار ئەمریکی توومار کردن.
دۊێەکە یەکشەممە،  نرخ دۆلار رەسیە ١٤٧٣٥٠ دینار عراقی.
پەیامنێرمان وتیش؛ نرخ فرووشتن و سەنین لە بازاڕە ناوخۆیەیلەی بەغداد داوەزیا، ک نرخ فرووشتن رەسیە ١٤٧٧٥٠ دینار عراقی وەرانوەر ١٠٠ دۆلار ئەمریکی،  و نرخ سەنینی رەسیە ١٤٦٧٤٠ دینار وەرانوەر ١٠٠ دۆلار ئەمریکی.
لە هەولێر پایتەخت هەرێم کوردستان،  نرخ دۆلار بەرزەوبۊن وەخوەی دی ک نرخ فرووشتن رەسیە ١٤٧٦٠٠ دینار وەرانوەر ١٠٠ دۆلار ئەمریکی،  و نرخ سەنینی رەسیە ١٤٧٣٠٠ دینار وەرانوەر ١٠٠ دۆلار ئەمریکی.
